**Mesto Vrútky**

 Predkladacia správa

*Určené:*

***Na zasadnutie Mestskej rady vo Vrútkach dňa 15.júna 2022 a zasadnutie Mestského zastupiteľstva vo Vrútkach dňa 21. júna 2022.***

Názov materiálu:

**Návrh Dodatku č. 1 k Všeobecne záväznému nariadeniu mesta Vrútky č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky**

**Materiál obsahuje:** - predkladacia správa

- návrh dodatku

***Návrh na* uznesenie :**

**Mestské zastupiteľstvo vo Vrútkach**

**s c h v a ľ u j e** **Dodatok č. 1** kVšeobecne záväznému nariadeniu mesta Vrútky č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky

Vo Vrútkach, dňa 01.06.2022

Spracovala: Mgr. Andrea Trylčová, referát školstva

Predkladá: JUDr. Ing. Jana Rišianová, vedúca odboru služieb

................................................................

podpis predkladateľa

**Dôvodová správa**

Odbor služieb Mestského úradu vo Vrútkach predkladá Mestskému zastupiteľstvu vo Vrútkach návrh na schválenie Dodatku č. 1 k Všeobecne záväznému nariadeniu č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky (ďalej len „Dodatok“)

Navrhovaným Dodatkom sa upravuje výška príspevku na čiastočnú úhradu režijných nákladov na výrobu a výdaj jedál a nápojov v školskej jedálni. Dodatok zohľadňuje žiadosti vedúcich školských jedální, ale predovšetkým odzrkadľuje nárast cien energií. Prevádzkové náklady školských jedální vzrastajú vzhľadom na zvyšovanie cien energií – elektrickej energie, plynu. V školských zariadeniach neustálym medziročným zvyšovaním cien dochádza k zvyšovaniu materiálovej náročnosti zabezpečenia chodu týchto zariadení, čo v snahe zachovania štandardnej kvality poskytovaných služieb vyplynulo do potreby navýšenia príspevkov zákonných zástupcov na čiastočnú úhradu nákladov. Školským jedálňam aj pri hospodárnom a efektívnom nakladaní s finančnými prostriedkami v súčasnosti nepostačuje aktuálne určená výška príspevku na čiastočnú úhradu režijných nákladov. Z toho dôvodu týmto Dodatkom zvyšujeme úhradu režijných nákladov **z 0,20 centov na 0,40 centov,** čo pri priemernom mesiaci s 20 dňami predstavuje mesačné navýšenie o 4,-€.

Na základe vyššie uvedeného navrhujeme schváliť návrh Dodatku č. 1 k Všeobecne záväznému nariadeniu č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky. Návrh Dodatku bol zverejnený na pripomienkovanie na úradnej tabuli a internetovej stránke mesta dňa 1.júna 2022.

**Návrh**

**Dodatku č. 1 k Všeobecne záväznému nariadeniu Mesta Vrútky č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky**

**–––––––––––––––––––––––––––––––––––––––––––––––––––––––––––––––––––––––––––**

Mesto Vrútky v zmysle § 6 ods. 1 a v spojení s § 4 ods. 3 písm. h) zákona č. 369/1990 Zb. o obecnom zriadení v znení neskorších zmien a doplnkov a podľa § 20, § 140 ods. 9 a ods. 10 a § 142a zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov v spojení so zákonom č. 544/2010 Z.z. o dotáciách v znení neskorších predpisov a ktorým sa dopĺňa zákon 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov vydáva tento

**Dodatok č. 1 k Všeobecne záväznému nariadeniu Mesta Vrútky č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky (ďalej len „nariadenie“**), ktorý mení a dopĺňa toto nariadenie nasledovne:

**Čl. I**

Všeobecné záväzné nariadenie Mesta Vrútky č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky sa mení takto:

# V § 9 Určenie výšky príspevku na čiastočnú úhradu nákladov na nákup potravín v školskej jedálni ods. 2 sa mení text a nahrádza sa nasledovným znením:

# § 9

1. Zriaďovateľ v zmysle ustanovenia § 140 ods. 10 školského zákona určuje výšku príspevku na úhradu režijných nákladov na výrobu a výdaj jedál a nápojov v školskej jedálni takto:

a. stravník v materskej škole **0,40 €**

b. stravník v základnej škole od 6-11 rokov (resp. žiak I. stupňa) **0,40 €**

c. stravník v základnej škole od 11-15 rokov (resp. žiak II. stupňa) **0,40 €**

d. stravník v strednej škole **0,40 €**

e. dospelý stravník **0,40 €**

**Čl. II**

**Záverečné ustanovenie**

1. Na tomto Dodatku č. 1 VZN č. 1/2021 sa uznieslo Mestské zastupiteľstvo vo Vrútkach dňa xx. xx. 2022, uznesením č.xxx .
2. Dodatok č. 1 k Všeobecne záväznému nariadeniu Mesta Vrútky č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky bol zverejnený na úradnej tabuli a na internetovej stránke Mesta Vrútky, dňa xx.xx.2022.
3. Tento Dodatok č. 1 k Všeobecne záväznému nariadeniu Mesta Vrútky č. 1/2021 o zápise na plnenie povinnej školskej dochádzky a o určení výšky príspevku na čiastočnú úhradu nákladov škôl a školských zariadení v zriaďovateľskej pôsobnosti mesta Vrútky nadobúda účinnosť dňom 1.septembra 2022.

Mgr. Branislav Zacharides

primátor mesta